Axmaq və keçi
Bəkil adlı bir ərəb bir dəfə on bir manata bir keçi alıb dalına
atdı, keçinin ayaqlarından iki əlli tutub evinə yola düşdü.

Yolda Bəkil öz tanışına rast gəldi; o, Bəkildən soruşdu:
– Sən bu keçini neçəyə almısan?

Bəkil, keçinin qiymətin demək üçün: əllərinin ikisini də qabağa
uzatdı, (“10” demək üçün) və dilini bayıra çıxartdı ki, hamısı
birlikdə “11” eləsin.

Bu vaxtacan keçi qaçıb getmişdi. Heç izi-tozu da qalmamışdı.
Adamlar o vaxtdan bəri deyərlər ki, “Bəkil kimi axmaqdır”.

Ərəb nağılları